kardosdrur/scandi-wiki huggingface dataset:
Dory Previn

Dory Previn (født Dorothy Veronica Langan 22. oktober 1925 – 14. februar 2012) var en amerikansk tekstforfatter, sanger og digter.

I 1950'erne og 1960'erne skrev hun sangtekster til filmsange, og sammen med sin første mand André Previn modtog hun flere Academy Award-nomineringer. I 1970'erne, efter deres skilsmisse, udgav hun seks album med originale sange og et livealbum. Dory Previns tekster fra denne periode er karakteriseret ved deres originalitet, deres ironi og ærlighed omkring hendes problemfyldte liv. Hun skrev desuden generelt om forhold, sexualitet, religion og psykologi.

Referencer 

Digtere fra USA
Sangskrivere fra USA
Sangere fra USA
Mesterdetektiven Blomkvist

Mesterdetektiven Blomkvist er en bog af den svenske forfatter Astrid Lindgren. Bogen er en i en serie af bøger, hvori hovedpersonen Kalle Blomkvist sammen med nogle venner hjælper politiet med at opklare kriminalsager.

Romaner fra Sverige
Sorte Legende

Den Sorte Legende er en fælles betegnelse for en række polemiske fortællinger om Spanien og dets befolkning, især i det 16. og 17. århundrede. Den Sorte Legende lever i mange lande, der tidligere har været i krig med Spanien (England , Frankrig og Hollands) og udtrykkes ud fra et behov for at nedgøre Det Spanske Imperium. Kernen var måske sand, men med overdrivelser i mange af dem, nogle var endda løgn. Derfor blev de i det 20. århundrede kaldt legender. I Den Sorte Legende er spanierne altid ekseptionelt ondskabsfulde, intolerante, tyranniserende, arrogante, obskurantistiske, dovne, fanatistiske, grådige og forræderiske, og helt anderledes end indbyggerne i de resterende lande.

Legender 
Omtalte legender indebærer blandt andet:
 Den Spanske Inkvisition.
 Spaniens erobring af Amerika og soldaternes måde at behandle befolkningen.
 Spaniens krige i Flandern og Holland.

Definition 
Forfattere har givet en definition af hvad Den Sorte Legende er:

Undskyldning ? 
Den Sorte Legende er en modsætning til den Hvide eller Lyserøde Legende, der er undskyldninger for alle grusomhederne spanierne har begået under Det Spanske Imperiums tid.

Kilder og Notater 

Spaniens historie
Good Omens

Good Omens: The Nice and Accurate Prophecies of Agnes Nutter, Witch fra 1990 er en fantasiroman skrevet af Terry Pratchett og Neil Gaiman. Bogen er en komedie og en parodi af filmen The Omen.

Romaner fra England
Fantasy
Terry Pratchett
Hjulby

Hjulby er en landsby på Fyn med . Hjulby er beliggende ved Fynske Motorvej (afkørsel 46 Nyborg V) to kilometer syd for Aunslev, fem kilometer nordvest for Nyborg og 29 kilometer øst for Odense. Landsbyen tilhører Nyborg Kommune og er beliggende i Region Syddanmark.

Den hører til Hjulby Sogn, og Hjulby Kirke ligger i landsbyen.

Hjulby som stationsby 
Jernbanen på tværs af Fyn mellem Nyborg og Middelfart skærer igennem Hjulby og opdeler landsbyen i to. Hjulby Station blev indviet d. 21. december 1904 på strækningen mellem færgelejerne i Nyborg og Strib, ved navn Dronning Louises Jernbane. Stationen var fuldt aktiv indtil 1960, hvor den blev neddroslet til trinbrætsfunktion, før den endeligt blev lukket i 1962. Stationen blev i 1951 landets første fjernstyrede station, som led i fjernstyringen af hele strækningen over Fyn  Hjulby Station er i slutningen af 1990'erne blevet revet ned, men rester af fundamentet kan stadig anes.

Se også 
 Den fynske hovedbane

Eksterne henvisninger 
 Afsnit om Hjulby Station på My 1 2 87
 Beretninger om barndomslivet i Hjulby af Niels Jørgen Dinnesen

Kilder 

Byer i Nyborg Kommune
Ingrid Swede

Ingrid Swede, (født 21 september 1969 som Camilla Anette Ursula Svensson, i Hässleholm, Skåne) er en svensk pornoskuespiller og pornofilmproducent.

Ingrid Swede er pornoskuepiller med eget produktionsselskab. I 2004 medvirkede hun i musikvideoen "Slave for the night" med Rainer Holmgren som instruktør.

Filmografi 

 100% Swede
 Ingrids lustjakt
 Ingrids sexnoveller
 Gina Wild – Jetzt wird es schmutzig 4 – Durchgefickt (1999)
 Hotell Hunger (1999)
 Kalabalik i porrbutiken
 Lolitans sommarlov (2001)
 Lustgården (2000)
 Solo
 Svenska nybörjare 7
 Svenska nybörjare 8
 Svenska hjärtan (2000)
 Tanya Hydes London Calling (2000)
 Vad kvinnor vill ha

Eksterne henvisninger 
 
 Interview med Ingrid Swede på Flashback (oktober 2001) 

Pornoskuespillere fra Sverige
Pornomodeller fra Sverige
Opus (tegneserie)

Opus er en amerikansk avisstribe tegnet af Berkeley Breathed. Serien er Breatheds fjerde, efter The Academia Waltz, Bloom County og Outland.

Serien har handling i Bloom County, og viser figuren Opus' eventyr. Den parodierer både populærkultur og politik. Serien blev lanceret med opmærksomhed den 23. november 2003.

Tegneserier fra USA
Muren (bog)

Muren på fransk:  "Le Mur" er en novellesamling af Jean-Paul Sartre. Den er udgivet i 1939 og var dediceret til hans veninde Olga Kozakievcz. Muren indeholder fem noveller, hvoraf novellen "Muren" har været den mest indflydelsesrige for eksistentialismen.
 
 Muren handler om en mand, der er dømt til døden under den spanske borgerkrig.

 Rummet er om en kvinde, hvis mand bliver sindssyg. Hun nægter at sende ham til sindsygehospitalet.
 Erostratus  handler om en misantrop, der ved hjælp af en pistol får evnen til at omgås mennesker. Godt nok ændrer pistolen hans natur, men konklusionen er at den indre mand ikke kan forandres.

Endvidere indeholder den novellerne Intimitet og En leders barndom.

Novellesamlinger
Litteratur i 1939
Marcus Wallenberg (født 1864)

Marcus Laurentius Wallenberg (5. marts 1864 – 22. juli 1943) var søn af den administrernde direktør og grundlægger af Stockholms Enskilda Bank, André Oscar Wallenberg og dennes hustru Anna Eleonora Charlotta von Sydow. Marcus Wallenberg var bankdirektør, underløjtnant i den svenske marine og vice häradshövding (deraf navnet häradshövdingen). Desuden var han ridder af Serafimerorden. Marcus Wallenberg reddede ASEA under konkursen i begyndelsen i 1900-tallet. Han er begravet på Malmvik i Lovö. 

Wallenberg giftede sig 19. august 189 med Gertrud Amalia Hagdahl. 

Marcus Laurentius Wallenberg var far til Jacob Wallenberg og Marcus Wallenberg.

Jacob Wallenberg grundlagde i 1960 Stiftelsen Marcus och Amalia Wallenbergs Minnesfond til minde om sine forældre.

Marcus Wallenberg var bestyrelsesformand i Orkla fra 1912 til 1943.

Se også 
 Wallenberg-familien

Erhvervsfolk fra Sverige
Personer fra Stockholm
Truth

Truth er debutalbummet fra Jeff Beck og hans gruppe, udgivet i 1968. Albummet blev meget positivt modtaget med sin udgivelse og betragtes i dag som et af de første heavy metal-album, på grund af dets blanding af hård rock og blues.

Spor 
"Shapes of Things" 3:22 (Chris Dreja, Jim McCarty, Keith Relf, Paul Samwell-Smith)
"Let Me Love You" 4:44 (Jeff Beck. Rod Stewart)
"Morning Dew" 4:40 (Bonnie Dobson, Tim Rose)
"You Shook Me" 2:33 (Willie Dixon, J. B. Lenoir)
"Ol' Man River" 4:01 (Jerome Kern, Oscar Hammerstein)
"Greensleeves" 1:50 (Traditionel, arrangeret af Jeff Beck)
"Rock My Plimsoul" 4:13 (Jeff Beck, Rod Stewart)
"Beck's Bolero" 2:54 (Jimmy Page, Jeff Beck)
"Blues De Luxe" 7:33 (Jeff Beck, Rod Stewart)
"I Ain't Superstitious" 4:53 (Willie Dixon)

Bonusspor på genudgivelsen 2006 

 "Ive Been Drinking" Stereo mix – B-side fra "Love is Blue"-singlen (3:25) (Jeff Beck, Rod Stewart)
 "You Shook Me" Take – minus piano overdub (2:31) (Willie Dixon, J. B. Lenoir)
 "Rock My Plimsoul" – Hurtigere tempo, B-Side fra "Tallyman"-singlen (3:42) (Jeff Beck, Rod Stewart)
 "Beck's Bolero" Mono Mix med baglæns guitarslutning (3:11) (Jimmy Page, Jeff Beck)
 "Blues De Luxe" Take 1 (7:33) (Jeff Beck, Rod Stewart)
 "Tallyman" 1967 Single A-side (2:46) (Graham Gouldman)
 "Love is Blue" (2:57) Single A-side (Popp, Cour, Blackburn)
 "Hi Ho Silver Lining" (3:46) (Scott English, Lawrence Weiss)

Referencer 

Debutalbum fra 1968
Rockalbum fra Storbritannien
Debutalbum fra Storbritannien
Marcus Wallenberg

Marcus Wallenberg er navnet på flere personer:
 Marcus Wallenberg (1744-1799) – lektor
 Marcus Wallenberg (1774-1833) – biskop i Linköping
 Marcus Wallenberg (1781-1822) – kapellan i Landeryds församling
 Marcus Wallenberg (1864-1943) – en bank- og industrimand
 Marcus Wallenberg (1899-1982) – en bank- og industrimand
 Marcus Wallenberg (født 1956) – en bank- og finansmand

Se også 
 Marcus Wallenberg-hallen – museum i Södertälje i Sörmland
Kork

Kork er et materiale som kommer fra kork-egens bark. Kork er gennem mange år blevet brugt til flaskepropper, især i vinflasker. Materialet kork bruges stadig til vinflasker, selv om korkpropperne har fået konkurrenter i skruelåg og plastpropper. Kork benyttes bl.a. også til gulvbelægning, redningsveste og emballage. Portugal producerer omkring halvdelen af verdens kork.

Kilder

Eksterne henvisninger 

 Materialegenskab for Kork 

Materialer
Skovbrugsprodukter
Eg
Josh Groban

Joshua Winslow Groban (født 27. februar 1981 i Los Angeles, Californien, USA) er en amerikansk Grammy-nomineret sanger. Josh Grobans karriere startede i 1999, da han sang "The Prayer" med Celine Dion under øvelserne til Grammy-uddelingen. Efter dette var han gæst i flere tv-shows, inkluderet Rosie O'Donnell, Oprah og The Tonight Show med Jay Leno. Han spillede også rollen som Malcolm Wyatt i to episoder af Ally McBeal.

"Straight to You"-turne 

Den 18. september 2011 afholdt Groban for første gang en koncert i København, i Falconer Salen, som en del af sin "Straight to You"-turné.

Diskografi 
 Josh Groban (2001)
 Josh Groban Live In Concert (2002)
 Closer (2003)
 Josh Groban Live At The Greek (2004)
 Awake (2006)
 Noel (2007)
 A Collection (2008)
 Illuminations (2010)
 All That Echoes (2013)
 Stages (2015)
 Bridges (2018)

Eksterne henvisninger 
 

Sangere fra USA
Personer fra Los Angeles
World Wide Views on Global Warming

World Wide Views on Global Warming (også kaldet WWViews) er et globalt projekt startet af Teknologirådet i anledning af FN's klimakonference 2009 (COP15), der afholdtes i København.

Projektet var et internationalt borgerinddragelsesprojekt med udgangspunkt i Teknologirådets metoder til at inddrage borgere i politiske beslutningsprocesser. Det blev afviklet fra den 26. september 2009 på samme tid i alle de deltagende lande, og på denne dag, fik borgerne mulighed for at tage stilling til nogle af de samme emner, som der skulle træffes politiske beslutninger om på selve klimatopmødet.

På mødet kunne 100 indbyggere fra hvert deltagende land på grundlag af oplæg fra eksperter, og med afsæt i en struktureret dialog, tage stilling til en række spørgsmål og dilemmaer vedrørende klima. Resultaterne blev løbende dagen igennem lagt op på en offentligt tilgængelig websted, så borgernes svar kunne følges straks efter, at de blev afgivet. Efterfølgende har, og kan, interesserede få adgang til dagens resultater via hjemmesiden.

En del af borgernes svar er kvantificerbare, og giver mulighed for statistisk sammenligning, men i modsætning til almindelige spørgeskemaundersøgelser, giver metoden, der blev brugt til World Wide Views on Global Warming, også deltagerne mulighed for at diskutere spørgsmålene eksternt, og for at begrunde svarene.

Projektet gav på den måde borgere i hele alle lande en mulighed for at få indflydelse på politiske beslutninger om klodens klima, idet de gennem møderne fik mulighed for at give deres mening til kende om, hvor langt politikerne skulle gå for at reducere CO2-udslippet.

Mere end 4.000 borgere i 38 lande verden over deltog i World Wide Views on Global Warming.

World Wide Views on Biodiversity 

En ny række borgermøder, denne gang om biodiversitet, blev afholdt op til og præsenteret ved konferencen om biologisk diversitet COP12 i Indien 2012. Projektet, World Wide Views on Biodiversity, involverede 42 gamle og nye partnere, og byggede på erfaringerne fra det tidligere projekt. Der blev afholdt 34 borgermøder i 25 lande.

Eksterne henvisninger 
 Officiel hjemmeside

Klimapolitik
The Click Song

"Click Song" (på xhosa "Qongqongthwane") er en sang, der i 1960'erne var et stort internationalt hit for Miriam Makeba. Sangen er skrevet af den sydafrikanske gruppe Manhattan Brothers, som Makeba var medlem af, inden hun skabte sig en solokarriere.

Sangen er karakteristisk for Makeba med anvendelsen af klikkende lyde fra xhosa-sproget. Den indeholder kun to strofer, der gentages adskillige gange.

Sange fra Sydafrika
Pata Pata

"Pata Pata" fra 1967 er en sang af Miriam Makeba, som var et stort hit i 1960'erne. Sangen er en glad melodi med en tekst på xhosa, som handler om at feste og danse. Som hendes andet store hit, "Click Song", anvendes sprogets klik-lyde også i "Pata Pata".

Nummeret er senere indspillet i en række forskellige udgaver, bl.a. på dansk af Shu-bi-dua under titlen "Sexchikane".

Sange fra 1967
Wake Me Up When September Ends

"Wake Me Up When September Ends" er en sang, skrevet af det amerikanske punk/rockband Green Days forsanger Billie Joe Armstrong. Det var den fjerde single fra Green Day's syvende studiealbum American Idiot. Singlen blev udgivet 13. juni 2005 og opnåede en sjetteplads i USA.

Sangen handler om Billies far Andy Armstrong, som døde i september. Da faderen skulle begraves kunne Billie ikke klare smerten og løb hjem til sit hus. Hans mor kom ind til ham på hans værelse for at trøste ham og bad ham om at komme komme ud igen, men Billie sagde "Wake me up when September ends" og det er det sangen handler om.

Eksterne henvisninger 
 Officiel video til sangen (lang version) på Green Days YouTube-kanal

Green Day-sange
Singler fra 2005
Jørgen Glenthøj

Jørgen Robert Glenthøj (født 11. marts 1955) er en dansk politiker og medlem af kommunalbestyrelsen i Frederiksberg Kommune, valgt for Det Konservative Folkeparti. Fra 15. januar 2009 til 18. marts 2019 var han kommunens borgmester.

Han er samfundssproglig student fra Vestre Borgerdyd Gymnasium og har læst medicin ved Københavns Universitet. Han har i flere år arbejdet som seniorproduktchef i Merck Sharp & Dohme og har igennem en årrække været produktansvarlig for virksomhedens kolesterolsænkende medicin.

Den politiske karriere begyndte i midten af 1970'erne i Konservativ Ungdom, hvor Glenthøj bl.a. var formand for Hvidovre KU, Frederiksberg KU og Præsident for Nordisk Ungkonservativ Union. Medlem af Frederiksberg Kommunalbestyrelse 1986-1988 og igen fra 1994. Rådmand 1994-2001, viceborgmester 2002-2008.

Ved kommunalvalget 2009 fik Jørgen Glenthøj 7.176 personlige stemmer.

Han har en lang række tillidsposter, bl.a. som næstformand i Metroselskabet, bestyrelsesmedlem i Movia, København Zoo, Sundhed.dk og Dansk Sygehus Institut.

Glenthøj er frimurer. Han meldte sig ind i foreningen Den Danske Frimurerorden den 29. oktober 2005.

Noter 

Borgmestre på Frederiksberg
Frimurere fra Danmark
Borgmestre fra Det Konservative Folkeparti
Rådmænd på Frederiksberg
Viceborgmestre fra Det Konservative Folkeparti
Personer i Kraks Blå Bog
Danskere i 1900-tallet
Danskere i 2000-tallet
Studenter fra Københavns Åbne Gymnasium
Symfonisk black metal

Symfonisk black metal er en black metal-stil, der benytter sig af symfoniske og orkestrale elementer. Dette kunne inkludere brugen af melodiske instrumenter fundet i orkester og symfoni sektioner (strenginstrumenter, blæseinstrumenter, træblæser og keyboards), rene opera-agtige vokaler, guitar med mindre forvrænget lyd, og sangstrukturer som drager inspiration fra symfonier. Alligevel er mange af de karakteristiske black metal elementer bevaret, som den skrigende vokal, det hurtige tempo og guitarer spillet med tremol. 

Symfonisk black metal forveksles også ofte med melodisk black metal og gothic metal, da der er mange ligheder, der ofte overlapper de tre genre.

Bands indenfor genren er f.eks:
Dimmu Borgir
Eisbrecher
Ministry

Black metal
Min venstre fod

Min venstre fod (engelsk: My Left Foot: The Story of Christy Brown) er en irsk-britisk dramafilm fra 1989, instrueret af Jim Sheridan.

Filmen er bygget på selvbiografien af Christy Brown, der var en stærkt spastisk irsk mand, der kun kunne udtrykke sig via sin venstre fod. Filmen viser den kamp, som Brown sammen med sin mor og en lærer måtte kæmpe for at gøre omgivelserne opmærksomme på hans intelligens og give ham et menneskeligt liv. Han udviklede sig til at blive en glimrende forfatter og maler.

I filmen spilles rollen som den voksne Christy Brown af Daniel Day-Lewis, og præstationen indbragte ham en Oscar for bedste mandlige hovedrolle, lige som Brenda Fricker som moderen fik en Oscar for bedste kvindelige birolle.

Eksterne henvisninger
 

Britiske film fra 1989
Film fra Irland
Film baseret på virkelige begivenheder
Dramafilm fra Storbritannien
Christian Møller (fodboldtræner)

Christian Møller (født 1. november 1947 i Koldby, Thy) er en dansk fodboldtræner og er uddannet journalist.

Karriere 
1970-72 gymnasielærer på Struer Statsgymnasium. Han har været ungdomstræner i HEI (Hjortshøj-Egå IF) 1973-1980, seniortræner i Hobro IK 1981-82, seniortræner og konsulent i Skive IK 1983-85, divisionstræner i Horsens fS 1986, divisionstræner i Herning Fremad 1987-88 og divisionstræner i AC Horsens 1995. Desuden har Christian Møller været træner for en række udvalgte ungdomshold: Århus Byhold, JBU Region 3, JBU drengeunionshold 1980-82 og JBU U-16 unionshold 1990-92. I perioden 1979-2004 var Christian Møller trænerinstruktør under DBU (Dansk Boldspil-Union), hvor han udformede undervisningsmateriale til en række forskellige trænerkurser.

Ved siden af trænerengagementerne har Christian Møller udført frivilligt, ulønnet lederarbejde i HEI, JBU, Vejle Boldklub og AGF.

For Vejle Boldklub har han fungeret som scout i perioden fra 1996-2004. Fra 2008-11 virkede Christian Møller som scout for West Ham United FC. Siden 2011 har han virket som scout for AGF.

Fodbolden har desuden præget tilværelsen som højskolelærer på Gymnastikhøjskolen ved Viborg 1977-88, forstander på Aalborg Sportshøjskole 1988-92 og som forstander på Idrætshøjskolen i Sønderborg, 1992-94. Efter højskoleårene har Christian Møller været beskæftiget på seminarierne i Gedved (souschef), Kolding (udviklingschef) og fra 2008-09 på University College Syd (leder af kommunikationsafdelingen). Efter arbejdslivet har Christian Møller engageret sig i politisk arbejde med sæde i Radikale Venstres hovedbestyrelse.

Fodboldtrænere fra Danmark
Fodboldtrænere fra AC Horsens
Personer fra Thy
Gymnasielærere fra Danmark
Folkehøjskolelærere fra Danmark
Skoleledere fra Danmark
Goh Chok Tong

Goh Chok Tong (f. 20. maj 1941) var Singapores premierminister i 1990-2004.

I 2004 blev han formand for Singapores nationalbank.

Eksterne henvisninger 

Singapores premierministre
Quebec-aftalen

Quebec-aftalen var et dokument, der opridsede betingelserne for atomar nedrustning mellem Storbritannien og USA. Aftalen blev underskrevet af Winston Churchill og Franklin D. Roosevelt 19. august 1943 i Quebec City, Canada.

Aftalen var nødvendig, fordi samarbejdet omkring atomvåben mellem USA, Storbritannien og Canada forløb så vanskeligt, at Churchill havde undersøgt muligheden for et rent britisk atombombe-projekt. I juli 1943 havde amerikanske embedsmænd opklaret nogle misforståelser omkring Storbritanniens motiver, og et udkast til aftalen blev udarbejdet.

Eksterne henvisninger
Quebec-aftalen (på engelsk) 

USA's historie
Storbritanniens historie
Kernevåben
Megawati Sukarnoputri

Megawati (født 23. januar 1947 i Yogyakarta) var Indonesiens præsident fra 2001 til 2004.

Megawati er datter af Indonesiens første præsident, Sukarno.

Hun blev vicepræsident i 1999. Da præsident Abdurrahman Wahid måtte nedlægge embedet i 2001, blev hun præsident. Ved Indonesiens præsidentvalg 2004 tabte hun til Susilo Bambang Yudhoyono.

Trivia 
 "Sukarnoputri" er ikke et familienavn, men et patronym der betyder "Sukarnos datter"

Referencer

Eksterne henvisninger 

 
 Megawati Sukarnoputri  på SekolahVirtual

Indonesiens præsidenter
Indonesiens vicepræsidenter
Politikere fra Indonesien
Helen Clark

Helen Clark (født 26. februar 1950) var premierminister i New Zealand fra 1999 til 2008.

Hun tabte til John Key ved New Zealands parlamentsvalg 2008.

Eksterne henvisninger 

Politikere fra New Zealand
Kvindelige regeringschefer
Premierministre fra New Zealand
Spring Hill

Spring Hill har flere betydninger:

 Spring Hill, Florida
 Spring Hill, Indiana
 Spring Hill, Iowa
 Spring Hill, Kansas
 Spring Hill, Minnesota
 Spring Hill, Pennsylvania
 Spring Hill, Tennessee
John Key

John Phillip Key (født 9. august 1961) er en newzealandsk politiker og tidligere premierminister fra den 19. november 2008 til 2017.

Eksterne henvisninger 

Politikere fra New Zealand
Premierministre fra New Zealand
Helligtrekongerskage

Helligtrekongerskage er en slags kage, som er forbundet med helligtrekongersdag i nogle lande. Den er populær i juletiden i Frankrig og Schweiz (galette/gâteau des Rois), Portugal (Bolo Rei), Spanien (Roscón de Reyes og i Catalonien kaldet tortell), Grækenland og Cypern (vasilopita) og Bulgarien (banitsa).

Der findes mange forskellige ingredienser til helligtrekongerskage, men de fleste indeholder mælk, smør, gær, vand, brun farin og hvidt sukker, æg, husholdningssalt, muskatnød, mel og kanel. Ofte er der glasur på, som typisk laves af flormelis med citronsaft og forskellige farvede sukkerkrystaller.

Farverne på helligtrekongerskage stammer oprindeligt fra kristendommen. Den lilla farve symboliserer retfærdighed, den grønne symboliserer tro og guld symboliserer magt. De tre farver ærer de tre konger, der besøgte Jesusbarnet på den 12. dag efter jul.

Referencer 

Kager
Julebag
Dovenskab

Dovenskab er det at være doven, det vil sige det at ikke ville anstrenge sig og arbejde, men være træt og doven. Dovenskab er et velkendt personlighedstræk, som er hyppigt omtalt blandt andet i gamle bibelske tekster.

Dovenskab, eller ladhed, er en af de syv dødssynder. Overdreven dovenskab og ladhed er en last, fordi den gør skade på een selv og ens omgivelser.

Dovenskab, er en del af det mennesket som virkelig ikke orker mere af hverdagen. En som fx ikke gider stå op af sin seng, for at lave noget fysisk med sin krop.

Kilder 

Psykologi
Asmodeus

Asmodeus er navnet på dæmonen Asmodai.

De følgende er opkaldt efter dæmonen:

Asmodeus (band) – death metal-band fra Østrig
Asmodeus (psychobilly band) – psychobilly-band fra Holland
Asmodeus (Marvel Comics) – navnet på adskillige figurer i Marvel Comics
Asmodeus (Dungeons & Dragons)
Asmodeus (Redwall) – en figur i Redwall-serien.
Asmodeus – et navn givet til en kat af fortælleren i Rogue Male
Modstanderen i Nintendo 64-spillet Mace: The Dark Age
Ucayali

For den peruanske region som er opkaldt efter floden, se Ucayali-regionen

Ucayali (spansk: Río Ucayali) er en flod i Peru. Den er en tilløbsflod til Amazonas, og har sit udspring (som Apurímac) omkring 110 kilometer nordvest for Titicacasøen. Selve Ucayali begynder ved byen Atalaya, ved samløbet mellem de to tilløbsfloder Tambo (Apurímac) fra vest og Urubamba fra øst. Omkring 100 km syd for byen Iquitos løber den sammen med Marañón og danner Amazonas. Den er 1600 km lang, med et afvandingsareal på 337.519 km² og en middelvandføring ved mundingen på 12.600 m³/s.

Literatur 
 The Smithsonian Atlas of the Amazon,

Eksterne henvisninger 
  (engelsk, spansk)
 Amazonas biogeografi (engelsk, spansk, fransk)

Floder i Peru
Messias (flertydig)

Messias har flere betydninger:
 Messias, en religiøs frelserskikkelse i de abrahamitiske religioner
 Messias (Händel), Georg Friedrich Händels oratorium fra 1741
The Lion Sleeps Tonight

"The Lion Sleeps Tonight", også kendt som "Wimoweh", er en sang, der begyndte som det sydafrikanske hit "Mbube" i 1939, da det blev indspillet af "Solomon Linda and the Evening Birds" under Gallo Record Company. Det blev, gennem ændrede versioner, også et hit i USA og Storbritannien sunget af mange forskellige kunstnere bl.a. det amerikanske band The Tokens og det britiske band Tight Fit.

En dansk undersættelse af Flemming Jørgensen, blev til hittet "Vimmersvej" for Bamses Venner.

Sange fra 1939
Sange fra Sydafrika